Mit de Helvetische Republikisch s End vo de alte Verhältnis cho un s Chloschter het unter anderm sini Recht im Nidergricht verlore. Au d Säkulairsiirig vom Muetterchloschter Salem im 1803 isch iischnidend gsi. D Säkularisiirig het numm e paar Johrzehnt schpäter au s Chloschter Wettige erreicht: Im Aargauer Chloschterstrit isch s Chloschter 1841 uf Bschluss vom Grosse Rat ufghob worde. D Mönch hei s Chloschter verlah un hei z Breagaz e noii Heimat gfunde. D Gebäud vom Chloschter Wettige het me ab 1846 für s Kantonale Lehrerseminar bruucht, ab 1976 für d Kantonsschuel Wettige. Zwüsche 1972 un 1996 het me d Chloschtergebäud systematisch reschtauriert.